Drupal

Drupal (Nazioarteko Alfabeto Fonetikoan: ) xede anitzeko CMS (Edukiak kudeatzeko sistema) modular bat da, erraz konfiguratzen dena artikuluak, irudiak edo bestelako fitxategiak argitaratzeko edo zenbait zerbitzu sortzeko: foroak, inkestak, botazioak, blogak, erabiltzaileen kudeaketa eta baimenak.

Drupal sistema dinamiko bat da: haren edukiak artxibo estatikoetan forma finkoan zerbitzariaren fitxategi-sisteman biltegiratu ordez, orrien eduki testuala eta beste konfigurazio batzuk datu-base batean biltegiratzen dute eta Web ingurune bat erabiliz editatzen dira.

Programa librea da, GNU/GPL lizentziaduna, PHP-an idatzia, erabiltzaile-komunitate aktibo batek garatua eta mantendua. Nabarmentzen da bere kodearen eta orri sortuen kalitateagatik, webeko estandarren errespetuagatik, eta enfasi berezi bat sistema osoaren erabilgarritasunean eta trinkotasunean.

Drupalen diseinua bereziki egokia da komunitateak Interneten eraikitzeko eta kudeatzeko. Hala ere, haren malgutasun, moldagarritasun, eta modulu gehigarrien kopuru handiari esker web gune mota desberdin asko egiteko ere egokia da.

Ezaugarriak

Funtzionaltasunak 
Drupal edukien gestore xede anitzeko bat da, adibidez aplikazio hauetan erabili ahal dena:
 Komunitate atariak.
 Eztabaida foroak.
 Webgune korporatiboak.
 Intranet aplikazioak.
 Leku pertsonalak edo blogak.
 Merkataritza elektronikoaren aplikazioak.
 Baliabideen direktorioa.
 Sare sozialen guneak.

Moduluak 
Drupalen funtzionaltasunak handiagotu ahal dira modulu deitutako hedaduren bitartez haren erabiltzaileen komunitateak programatutakoak direnak. Bertsio ofizialean  ez dauden garrantzitsuenen artean hauek aipatu daitezke:

 Views
 Content Construction Kit ( CCK)
 Token
 Pathauto
 Filefield
 Administration Menu
 Imagefield
 Imageapi
 Imagecache

Lizentzia 
Drupal lizentzia GNU GPL banatzen da, eta hortaz software librea da.

Drupal-en esanahia 
"Drupal" hitza 'tanta' esan nahi duen nederlanderazko druppela hitzaren baliokide fonetikoa da ingelesez

Drupal-en jatorria 
 Drupal-en sortzailea Dries Buytaert izan zen, eta erabiltzen da, adibidez, web gune hauek bultzatzeko Debian Planet , Spread Firefox , Kernel Trap  eta White House .

Nahiz eta BBS txiki bat gisa hasi zen, Drupal albiste atari bat baino askoz gehiago izatera heldu da haren arkitektura malguari esker. Drupal osatzen da oinarri azpiegitura batez eta funtzio multzo zabal bat eskaintzen duten moduluen multzo batez, besteak beste, merkataritza elektronikoaren sistemak, fotoen galeriak, posta elektronikoaren zerrenden administrazioa, eta CVS integrazioa. Posiblea da moduluak gehitzea hirugarrenetatik Drupalen portaera aldatzeko edo funtzio berriak eskaintzeko.

Drupal erabiltzen da, besteak beste, konpainien intranetetan, on-line irakaskuntzan, arte-komunitatetan eta proiektu administrazioan. Askok pentsatzen dute Drupalen garrantzia erabiltzaile komunitateetan dela konpetentziatik nabarmendu egiten duena.

Drupalen distribuzioak 
Drupalen zenbait distribuzio pertsonalizatu dago. Horietako asko aurrepaketatuta daude hirugarrenen software moduluekin, baina batzuek nukleoaren aldaketak dauzkate.

Instalazioa

Windows 
Gaur egun Drupal instalatu ahal da erraz eta azkar Microsoft Web Platform Installer erremintarekin, dependentzia edo pakete "galduekin" kezkatu gabe WPI-k dependentzia guztiak ebatziko dizkigu eta behar den guztia instalatuko du Drupalek arazoaren motarik funtzionatu ahal izan dezan.

MACOSX 
Gaur egun modurik errazena MAMP erabiltzea da. Eta hau da eskuliburu zehatzena: Drupal 6-ren instalazio bat MacOSXn jarraitzeko

Erreferentziak

Kanpo estekak 
 Drupal web gunea
 Espainiako Drupal web gunea

Edukiak kudeatzeko sistemak
Informatika
2000ko softwarea
Plataforma anitzeko softwarea